
Linnavara kasutusse andmine

1. ASJAOLUD JA MENETLUSE KÄIK

Narva Linnavalitsuse Kultuuriosakonna taotlusel vaadati linnavarakomisjoni istungil läbi küsimust ruumide tasuta kasutusse andmise kohta SA-le Narva Tööstuspark. Ruumid asuvad aadressil Narva, Kerese 20 esimesel ja teisel korrusel. Need ruumid seisavad tühjalt ja praegu ei ole kasutusel.

           1. korruse ruumide pindala            245,1 m²

     2. korruse ruumide pindala            376,8 m²

     Arvestuslik üüritasu                       3 607,20 krooni kuus 

Antud küsimus oli vaadatud läbi Narva Linnavalitsuse linnavarakomisjoni istungil 05.09.2007.a., protokoll nr 9. Komisjon otsustas nõustuda Narva Linnavalitsuse Kultuuriosakonna taotlusega anda nimetatud ruumid SA-le Narva Tööstuspark enampakkumist korraldamata tasuta kasutusse tähtajaga 5 aastat.

2. ÕIGUSLIKUD JÄRELDUSED

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 5 ja 5.1.1 võtab otsustuse linnavara kasutusse andmise kohta vastu linnavolikogu juhul, kui linnavara bilansiline maksumus on 250 000 krooni või enam.

Sama korra punktide 7.2, 7.2.3, 46, 46.4 kohaselt võib linnavara kasutusse anda avaliku enampakkumiseta või eelläbirääkimisteta pakkumiseta tasuta või tavaliselt madalama tasu eest tähtajaga kuni 5 aastat või tähtajatult mittetulundusühingutele.

3. OTSUS

Anda SA-le Narva Tööstuspark (registrikood 90003611), enampakkumist korraldamata tasuta kasutusse tähtajaga 5 aastat esimese korruse ruumid, üldpinnaga 245,1 m², ja teise korruse ruumid üldpinnaga 376,8 m², mis asuvad hoones aadressil Kerese 20, Narvas, SA Narva Tööstuspark töö korraldamiseks.

4. RAKENDUSSÄTTED

4.1 Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2 Otsus jõustub seadusega sätestatud korras.

Mihhail Stalnuhhin

1. Esitada Narva Linnavolikogusse läbivaatamiseks ja kinnitamiseks otsuse „Linnavara kasutusse andmine ” eelnõu. 

2. Volitada pr Viktoria Lutust antud küsimus ette kandma Narva Linnavolikogus.

